โรงเรียนราชประชานุเคราะห์ 15 (เวียงเก่าแสนภูวิทยาประสาท)

โรงเรียนราชประชานุเคราะห์ 15 (เวียงเก่าแสนภูวิทยาประสาท) (ย่อ: ร.ป.ค.15) ชื่อเดิม โรงเรียนเวียงเก่าแสนภูวิทยาประสาท เป็นโรงเรียนในพระบรมราชูปถัมภ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นโรงเรียนในมูลนิธิราชประชานุเคราะห์ และโรงเรียนยังถูกกำหนดเป็นโรงเรียนในเขตเศรษฐกิจพิเศษจังหวัดเชียงราย โรงเรียนราชประชานุเคราะห์ 15 (เวียงเก่าแสนภูวิทยาประสาท) ก่อตั้งขึ้นโดยรองอำมาตย์เอก พระแสนสิทธิเขต เมื่อ พ.ศ. 2466 ตรงกับปีที่ 13 ในรัชกาลพระบาทสมเด็จพระมงกุฎเกล้าเจ้าอยู่หัว และมีอายุครบ 96 ปีใน พ.ศ. 2562 ปัจจุบันจัดการศึกษาตั้งแต่ระดับอนุบาล 3 ขวบ - มัธยมศึกษาปีที่ 6 รูปแบบสหศึกษา และเป็นโรงเรียนมัธยมศึกษาขนาดใหญ่ ประวัติ พ.ศ. 2466 เปิดทำการสอนโดยใช้ชื่อว่า “โรงเรียนประชาบาลตำบลเวียง” โดยมี รองอำมาตย์เอก พระแสนสิทธิเขต เป็นผู้ก่อตั้ง พ.ศ. 2472 ผู้จัดตั้งอาศัยโบสถ์ของวัดปงสนุก เป็นห้องเรียน ได้ย้ายสถานที่มาเรียนที่พลับพลาหน้าที่ว่าการอำเภอเชียงแสน พ.ศ. 2475 ได้ย้ายสถานที่มาเรียนในที่ดินปัจจุบัน โดยราษฎรได้บริจาคเงิน ปลูกสร้าง อาคารเรียนถาวร 1 หลัง และได้เปลี่ยนชื่อเป็น โรงเรียนประชาบาลตำบลเวียง (แสนภูวิทยาประสาท) พ.ศ. 2504 ทางราชการได้นำเอาโรงเรียนเชียงแสน (มัธยมสามัญ) ซึ่งเปิดทำการสอนเมื่อ พ.ศ. 2499 มารวมกับ โรงเรียนประชาบาลตำบลเวียง (แสนภูวิทยาประสาท) เปลี่ยนชื่อเป็น “โรงเรียนเวียงเก่า (แสนภูวิทยาประสาท)” พ.ศ. 2509 ได้เกิดอุทกภัยขึ้นโดยแม่น้ำโขงไหลบ่าท่วมอำเภอเชียงแสน และอาคารเรียนของโรงเรียนจนทำให้เกิดความเสียหายอย่างมาก พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานเงินมูลนิธิราชประชานุเคราะห์ในพระบรมราชูปถัมภ์ มาสร้างอาคารเรียนแบบ ป.04 พิเศษ จำนวน 10 ห้องเรียน แล้วเสร็จในปี พ.ศ. 2511 พ.ศ. 2512 สมเด็จพระศรีนครินทราบรมราชชนนี ได้เสด็จฯ มาทำพิธีเปิดป้ายอาคารเรียนเมื่อวันที่ 26 มกราคม พ.ศ. 2512 โดยให้ชื่อว่า “โรงเรียนราชประชานุเคราะห์ 15 (เวียงเก่าแสนภูวิทยา -ประสาท)” เปิดทำการสอนในระดับประถมศึกษา พ.ศ. 2540 ได้ขยายชั้นเรียนเปิดสอนในระดับชั้นมัธยมศึกษาตอนต้น พ.ศ. 2548 ได้ขยายชั้นเรียนเปิดสอนในระดับมัธยมศึกษาตอนปลาย โดยเป็นห้องเรียนสาขาของ โรงเรียนราชประชานุเคราะห์ 24 จังหวัดพะเยา พ.ศ. 2550 ได้รับอนุมัติให้เปิดสอนในระดับมัธยมศึกษาตอนปลายเป็นเอกเทศ พ.ศ. 2561 เปิดทำการเรียนการสอนในระดับอนุบาล 3 ขวบ - มัธยมศึกษาปีที่ 6 อาณาบริเวณ โรงเรียนราชประชานุเคราะห์ 15 (เวียงเก่าแสนภูวิทยาประสาท) ตั้งอยู่กลางใจเมืองเชียงแสน ซึ่งเป็นโบราณสถานเก่าแก่หลายร้อยปี โรงเรียนมีเนื้อที่ประมาณ 15 ไร่ ประกอบด้วยอาคารเรียน 12 หลัง และอาคารเสริม 5 หลัง อาคารหลักมีดังต่อไปนี้ อาคารแสนภู เป็นอาคารที่เก่าแก่ที่สุดในโรงเรียน โดยชั้นล่างของอาคารเป็นที่ตั้งของห้องทะเบียนห้องวิชาการ ห้อง Big data center ชั้นบนเป็นที่ตั้งของห้องสมุดสังวาล อาคารราชประชานุเคาะห์ เป็นอาคารเรียนของนักเรียนชั้นมัธยมศึกษา และเป็นที่ตั้งของกลุ่มสาระการเรียนรู้ภาษาต่างประเทศ อาคารเวียงเก่า เป็นอาคารเรียนของนักเรียนชั้นประถมศึกษา และเป็นที่ตั้งของห้อง creative room อาคารวิทยาประสาท เป็นอาคารเรียนของนักเรียนชั้นประถมศึกษา และเป็นที่ตั้งของกลุ่มสาระการศิลปะ อาคารแสนสิทธิเขต เป็นอาคารเรียนของนักเรียนชั้นประถมศึกษา และห้องวิชาการของระดับประถมศึกษา อาคารรัฐประชาสรรค์ เป็นอาคารเรียนของนักเรียนชั้นประถมศึกษา และห้องจริยธรรม อาคารวิทยาศาสตร์ เป็นอาคารเรียนของนักเรียนชั้นประถมศึกษา และห้องปฏิบัติการทางวิทยาศาสตร์ อาคารเฉลิมพระเกียรติ เป็นอาคารเรียนของนักเรียนชั้นมัธยมศึกษา และเป็นที่ตั้งของกลุ่มสาระการเรียนรู้สังคมศึกษา อาคารครองราชย์ 70 ปี เป็นอาคารเรียนของนักเรียนชั้นมัธยมศึกษา และเป็นที่ตั้งของกลุ่มสาระการเรียนรู้วิทยาศาสตร์ คณิตศาสตร์ ภาษาไทย และห้อง stem ศึกษา อาคารหอประชุมฝ้ายคำ เป็นที่ตั้งของห้องเทควันโด และ food court อาคารลานโดมอเนกประสงค์ ปีกขวาเป็นห้อง E-Learning Zone ปีกซ้ายเป็นห้อง Digital class room (ห้องคอม 150 เครื่อง) อาคารหอประชุมและโรงอาหาร ชั้นบนเป็นที่ต้งของห้องประชุมกลางของโรงเรียน ชั้นล่างเป็นโรงอาหารและ food center การศึกษา การจัดการศึกษา โรงเรียนราชประชานุเคราะห์ 15 (เวียงเก่าแสนภูวิทยาประสาท) เปิดให้การศึกษาขั้นพื้นฐานระดับอนุบาล 3 ขวบ - มัธยมศึกษาปีที่ 6 (ช่วงชั้นที่ 1-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ กลุ่มสาระการเรียนรู้ภาษาไทย กลุ่มสาระการเรียนรู้ภาษาต่างประเทศ กลุ่มสาระการเรียนรู้คณิตศาสตร์ กลุ่มสาระการเรียนรู้วิทยาศาสตร์และเทคโนโลยี กลุ่มสาระการเรียนรู้สังคมศึกษา ศาสนา และวัฒนธรรม กลุ่มสาระการเรียนรู้พลศึกษาและสุขศึกษา กลุ่มสาระการเรียนรู้ศิลปะ กลุ่มสาระการเรียนรู้การงานอาชีพ นอกจากนี้โรงเรียนยังเปิดหลักสูตรทวิศึกษาให้กับนักเรียนแผนการเรียนอาชีพ และยังเปวิชาเสรีเพื่อรองรับอาชีพในเขตเศรษฐกิจพิเศษในอนาคตกว่า 50 หลักสูตร องค์กรภายในโรงเรียน คณะกรรมการสถานศึกษาโรงเรียนราชประชานุเคราะห์ 15 (เวียงเก่าแสนภูวิทยาประสาท) สมาคมผู้ปกครองและครูโรงเรียนราชประชานุเคราะห์ 15 (เวียงเก่าแสนภูวิทยาประสาท) สมาคมศิษย์เก่าโรงเรียนราชประชานุเคราะห์ 15 (เวียงเก่าแสนภูวิทยาประสาท) มูลนิธิเวียงเก่าแสนภูวิทยาประสาท มูลนิธิราชประชานุเคราะห์ ในพระบรมราชูปถัมภ์ อ้างอิง หนังสือร้อยดวงใจราชประชา http://rpg15.ac.th/autosite/index.php เก็บถาวร 2019-02-09 ที่ เวย์แบ็กแมชชีน http://rpg15.ac.th/autosite/webmenudetail.php?webmenuid=1 เก็บถาวร 2019-01-26 ที่ เวย์แบ็กแมชชีน http://rpg15.ac.th/autosite/webmenudetail.php?webmenuid=2 เก็บถาวร 2019-02-23 ที่ เวย์แบ็กแมชชีน http://rpg15.ac.th/autosite/webmenudetail.php?webmenuid=3 เก็บถาวร 2019-02-23 ที่ เวย์แบ็กแมชชีน http://rpg15.ac.th/autosite/webmenudetail.php?webmenuid=4 เก็บถาวร 2019-02-23 ที่ เวย์แบ็กแมชชีน